Nariadenie Komisie (ES) č. 1949/95
zo 7. augusta 1995,
ktorým sa mení a dopĺňa nariadenie Komisie (ES) č. 97/95 zo 17. januára 1995 stanovujúce podrobné pravidlá uplatňovania nariadenia Rady (EHS) č. 1766/92 o minimálnej cene a kompenzačnej platbe, ktorá sa má vyplácať producentom zemiakov a nariadenia Rady (ES) č. 1868/94, ktoré stanovuje systém kvót vo vzťahu k výrobe zemiakového škrobu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením (ES) č. 1863/95 [2], a najmä na jeho článok 8 (5),
so zreteľom na nariadenie Rady (ES) 1868/94 z 27. júla 1994, ktoré stanovuje systém kvót týkajúci sa výroby zemiakového škrobu [3], naposledy zmenené a doplnené nariadením (ES) č. 1863/95, najmä na jeho článok 8,
keďže nariadenie Komisie (ES) č. 1664/95 [4] mení a dopĺňa nariadenia pre obilniny, olejniny a bielkovinové plodiny, ktorým sa pred 1. februárom 1995 stanovujú niektoré ceny a sumy, ktorých hodnoty v ECU sa prispôsobili, kvôli zrušeniu korekčného faktora v poľnohospodárskych prevodných sadzbách, najmä minimálnu cenu uvedenú v tretej zarážke článku 8 (1) nariadenia (EHS) č. 1766/92, kompenzačnú platbu uvedenú v tretej zarážke článku 8 (2) toho nariadenia a sumu príplatku stanovenú v článku 5 nariadenia (ES) č. 1868/94;
keďže príloha II k nariadeniu Komisie (ES) č. 97/95 [5] stanovuje minimálne ceny, kompenzačné platby a príplatky, ktoré zodpovedajú hmotnosti zemiakov 5050g pod hladinou vody na základe ich obsahu škrobu; keďže by sa mala zmeniť a doplniť táto príloha ako výsledok zmien a doplnkov uvedených v nariadení (ES) č. 1664/95;
keďže opatrenia tohto nariadenia sú v súlade so stanoviskom príslušného riadiaceho výboru,
PRIJALA TOTO NARIADENIE:
Článok 1
Príloha II k nariadeniu (ES) č. 97/95 sa týmto nahrádza prílohou k tomuto nariadeniu.
Článok 2
Toto nariadenie nadobúda účinnosť na nasledujúci deň po jeho uverejnení v Úradnom vestníku Európskych spoločenstiev.
Bude sa uplatňovať od 1. júla 1995.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 7. augusta 1995